شبیراں چنا

"شبیراں چنا" (  ) سندھ کی ایک مشہور اداکارہ تھیں   ۔ انھوں نے مختلف ٹی وی ڈراموں اور فلموں میں اداکاری کی ہے ۔

 ابتدائی زندگی 
شبیراں چنا لاڑکانہ شہر میں شاہنواز چنو کے گھر 15 جنوری 1958 کو پیدا ہوئیں  ۔

 ذاتی زندگی 
شبیراں چنا کے شوہر محمد حسین محکمہ پولیس میں ملازم تھے  ۔ ان کی پانچ بیٹیاں ہیں  ;جن میں عالیہ چنا ، نادیہ حسین، سعدیہ حسین، شازیہ حسین اور تانیہ حسین شامل ہیں اور تین بیٹے  ;جن کے نام نوید حسین، سجاد حسین اور جواد حسین ہیں۔ شبیراں اپنے خاندان کے ساتھ کراچی میں رہتی تھی  ۔

 تعلیم 
شبیراں نے انٹرمیڈیٹ تک تعلیم لاڑکانہ میں حاصل کی ۔

 ملازمت 
شبیراں ایک پرائمری اسکول ٹیچر بھی تھے  ، انھوں نے 32 سال محکمہ تعلیم میں خدمات انجام دیں، جس میں انھوں نے تین سال لاڑکانہ اور 29 سال کراچی میں کام کیا  ۔

 تکنیکی کیریئر 
تصغیر| شبیراں چنا
شبیراں نے 1987 میں فن کی دنیا میں قدم رکھا  ۔ پی ٹی وی پر ان کا پہلا سولو ڈراما 'چھوڈو' تھا  جسے بیدل مسرور نے پروڈیوس کیا تھا، انھوں نے تقریباً 500 ڈراموں میں کام کیا ہے  ۔ ان کے مشہور ڈراموں میں 'سوال'، 'کونج'،  گاڑہی'، 'زنجیر'، 'پتھر دنیا'، 'نصیب'، 'رواج'، 'قسمت'، 'رواج' اور دیگر شامل ہیں۔ سندھ کے لوگ انھیں ان کے اصلی نام کی بجائے 'خیران'، 'مرادان' وغیرہ کے القاب سے یاد کرتے ہیں  ۔ ان کا ڈراما ڈائیلاگ "خیراں جے سر جو خیر ہو" بہت زیادہ مشہور ہے  ۔

شبیراں چنا نے مختلف فلموں میں بھی اداکاری کی ہے جن میں "سندھو کناری"، "پوتی اور پگھ"، "نصیب"، "خیراں ڈھاڑیل"، "خیراں جو بدلو" اور دیگر شامل ہیں  ۔

 انتقال 
شبیراں چنا 14 مئی 2023ء کو کراچی میں انتقال کرگئی     ۔ ان کی نماز جنازہ جوہر چورنگی کے قریب جوہر چوک میں ادا کی گئی جبکہ ان کی تدفین بلال کالونی، کورنگی کے مقامی قبرستان میں کی گئی   ۔

ان کے موت سے قبل عید الفطر کے دوران جب وہ اپنے اہل خانہ کے ساتھ اپنے گاؤں جا رہی تھی کہ قاضی احمد کے قریب سکرنڈ شوگر ملز کے قریب ان کی گاڑی سڑک حادثے کا شکار ہو گئی     حادثے میں شبیراں چنا اور اس کی بیٹی بھی زخمی ہو گئی۔   . تعلقہ اسپتال قاضی احمد میں ابتدائی علاج کے بعد، انھیں نواب شاہ پی ایم یو اسپتال علاج کے لیے بھیجا گیا    ، جہاں سے اسے علاج کے لیے کراچی لے جایا گیا  ۔

 حوالہ جات 

زمرہ:سندھی شخصیات